open-index/open-wikipedia-markdown huggingface dataset:
2018. gada pasaules čempionāts cīņas sportā

**2018. gada [[Pasaules čempionāts cīņas sportā]]** notika  no 20. līdz 28. oktobrim Ungārijas galvaspilsētā Budapeštā.

Krievija ieguva 10 zelta, 1 sudraba un 2 bronzas medaļas, kas ir visu laiku labākais rezultāts pēcpadomju laikā.

## Medaļu sadalījums starp valstīm

## Komandu vērtējums
Katrā svara kategorijā cīkstonis par izcīnīto 1. vietu komandai deva 25 punktus, 2. vietu — 20 punktus, 3.—4. vietu — 15 punktus, 5.—6. vietu — 10 punktus, 7. vietu — 8 punktus, 8. vietu — 6 punktus, 9. vietu — 4 punktus un 10. vietu — 2 punktus.

## Medaļu ieguvēji
### Brīvā cīņa, vīrieši

### Grieķu-romiešu cīņa, vīrieši

### Brīvā cīņa, sievietes

## Dalībnieki
Sacensībās piedalījās 785 cīkstoņi no 88 valstīm:

* (4)
* (2)
* (1)
* (2)
* (14)
* (30)
* (1)
* (10)
* (28)
* (1)
* (28)
* (2)
* (6)
* (17)
* (1)
* (7)
* (1)
* (2)
* (2)
* (5)
* (9)
* (4)
* (20) 
* (4)
* (2)
* (1)
* (1)
* (4)
* (3)
* (30)

* (4)
* (20)
* (8)
* (4)
* (2)
* (30)
* (1)
* (2)
* (2)
* (20)
* (29)
* (11)
* (8)
* (29)
* (6)
* (30)
* (12)
* (28)
* (3)
* (1)
* (1)
* (9)
* (2)
* (4)
* (2)
* (13)
* (20)
* (1)
* (4)
* (2)

* (4)
* (3)
* (1)
* (1)
* (3)
* (19)
* (5)
* (11)
* (2)
* (8)
* (5)
* (1)
* (6)
* (3)
* (2)
* (1)
* (1)
* (6)
* (1)
* (30)
* (4)
* (30)
* (30)
* (17)
* (18)
* (8)
* (6)
* (9)

## Latvijas cīkstoņi
Čempionātā piedalījās trīs Latvijas cīkstoņi: vīriešiem grieķu-romiešu cīņā kategorijā līdz 67 kg Aleksandrs Jurkjans — 27. vieta un kategorijā līdz 72 kg Ņikita Masjuks — 24. vieta, sievietēm brīvajā cīņā (līdz 65 kg) Laura Skujiņa — 11. vieta.

## Atsauces

## Ārējās saites
*Čempionāti oficiālie rezultāti
RBG

***RBG*** ir 2018. gada dokumentālā filma, kuras režisores un producentes ir Betsija Vesta un Džūlija Koena. Galvenās lomas filmā atveido Rūta Badere Ginsburga, Džeina Ginsburga, Džeimss Stīvens Ginsburgs, Nīna Totenberga, Klāra Spera un Glorija Steinema. Filmas pirmizrāde notika  Sandensas kinofestivālā.

Filma tika nominēta Amerikas Kinoakadēmijas balvai nominācijās "Labākā dokumentālā filma" un "Labākā dziesma".

Filmā tiek parādīta ASV Augstākā tiesas tiesneses Rūtas Baderes Ginsburgas dzīve.

## Atsauces

## Ārējās saites
First Reformed

***First Reformed*** ir 2017. gada ASV drāmas filma, kuras režisors un scenārija autors ir Pols Šreiders. Galvenās lomas filmā atveido Ītans Hoks, Amanda Seifreda un Sedriks Kailss. Filmas pirmizrāde notika  Venēcijas kinofestivālā.

Filma nominēta 91. Kinoakadēmijas balvai kategorijā "Labākais oriģinālscenārijs".

Filmas galvenais varonis Ernsts Tollers ir mācītājs nelielā holandiešu reformu baznīcā, kas, tuvojoties savai 250. dzimšanas dienai, atrodas krīzē. Kad draudzes locekle Mērija, kura ir stāvoklī, ierodas pie Ernsta uz konsultācijām saistībā ar savu vīru, Ernsts atrod sevi krustcelēs starp savu samocīto pagātni un bezcerīgo nākotni.

## Atsauces

## Ārējās saites
Kristaps Heinrihs fon Līvens

**Kristaps Heinrihs fon Līvens** (, 1774-1839) bija  Krievijas impērijas armijas ģenerālleitnants, sūtnis Berlīnē un Londonā (1812–1834). Cēlies no senas vācbaltiešu dzimtas Līveniem.

## Dzīvesgājums
Dzimis 1774. gada 6. maijā (pēc VS) Kijivas komendanta Krievijas impērijas armijas ģenerālmajora Otto Andreasa Heinriha fon Līvena (1726-1781) un viņa sievas Šarlotes Margaretas (1742-1828) ģimenē. Jau piecu gadu vecumā pierakstīts karadienestā Krievijas armijas artilērijas daļā. 

Pēc tēva nāves 1783. gadā Katrīna II viņa māti pieņēma Pēterburgas galmā par viņas mazbērnu audzinātāju, savukārt Kristapu Heinrihu ieskaitīja Semjonovas leibgvardes pulkā. Piedalījās krievu-zviedru karā (1788—1790) un 1790. gadā ieguva praporščika dienesta pakāpi, 1794. gadā tika paaugstināts par poručiku. Napoleona karu laikā viņš Austrijas armijas sastāvā 1794. gadā piedalījās kaujās pret frančiem Flandrijā. 1796. gadā viņu piekomandēja Vladimiras dragūnu pulkam un nosūtīja uz Kaukāzu, kur viņš piedalījās karagājienā pret Persiju Dagestānas un Azerbaidžānas teritorijā.

1797. gadā viņš kļuva par ķeizara Pāvila I flīģeļadjutantu (*флигель-адъютант*), 1798. gadā par ģenerāladjutantu (*генерал-адъютант*) un paaugstināja ģenerālmajora pakāpē. 1799. gadā viņa mātei un brāļiem piešķīra grāfa titulu. 1800. gadā viņs apprecējās ar galma dāmu Doroteju Benkendorfu (1784–1857)

1805. gadā Līvens piedalījās Austerlicas kaujā, 1807. gadā viņu paaugstināja par ģenerālleitnantu. 
1809. gadā viņu iecēla par Krievijas sūtni Berlīnē, bet 1812. gada kara laikā par sūtni Londonā. 1826. gadā ķeizars Nikolajs I viņa mātei un visiem viņas pēcnācējiem piešķīra kņazu titulu. 1831. gadā viņu iecēla par Krievijas impērijas Valsts padomes locekli. 
1834. gadā viņš atgriezās Pēterburgā, kur tika iecelts par troņmantnieka Aleksandra pilvaroto pārstāvi.

Miris pēc īsas slimības 1838. gada 29. decembrī Romā troņmantnieka Aleksandra ārzemju ceļojuma laikā, apglabāts Mežotnes kapsētā.

## Literatūra
* Feliks Gornischeff. Graf Christoph Heinrich von Lieven als russländischer Diplomat in Preußen (1810-1812). In: Forschungen zur baltischen Geschichte 13, 2018, S. 105–120.

## Atsauces
Attēla proporcija

**[[Attēls|Attēla]] proporcija** ir tā platuma un augstuma attiecība. Tā parasti tiek norādīta ar diviem skaitļiem, kas tiek atdalīti ar kolu. Tā nav atkarīga no attēla izmēra, piemēram, attēls ar proporciju 16:9 var būt 16 centimetrus plats un 9 centimetrus augsts, bet var būt arī 8 centimetrus augsts un 4,5 centimetrus plats.

Attēla proporcija tiek izmantota arī kino un televīzijā. Atšķirīgas proporcijas var radīt problēmas attēlu un video attēlošanā — ja attēla un ierīces, uz kuras to attēlo, proporcijas nesakrīt. Piemēram, ja attēlo video, kura attēla proporcijas ir 16:9, uz ierīces, kura ekrāna proporcijas ir 4:3, tas ir ticis vai nu apgriezts, vai izstiepts, vai ietilpināts ekrānā (kā rezultātā rodas melnas joslas virs un zem attēla).

Plašāk izmantotās attēla proporcijas ir:
* 1:1 — lai gan reti tiek izmantota ierīču ekrānos, tā ir kļuvusi populārāka ar mobilo ierīču attīstību, to popularizējot tādām aplikācijām kā *[[Instagram]]*, tiek izmantots fotogrāfijās;
* 5:4 — izmantots liela un vidēja izmēra fotogrāfijās;
* 4:3 — viena no vispopulārākajām attēla proporcijām, izmantota standarta izšķirtspējas televīzijā, šādā proporcijā ticis filmēts mēmais kino, līdz aptuveni 2003. gadam vispopulārākās displeja proporcijas datoru monitoros;
* 3:2 — izmanto kameras, kas izmanto 35 mm foto filmas, populāra proporcija fotogrāfijās;
* 16:9 — izmantota augstas izšķirtspējas televīzijā, kopš 2010. gada vispopulārākā attēla proporcija televīzijā un datoru monitoros.
* 21:9 (precīzāk 64:27, arī 2,35:1, 2,39:1 vai 2,4:1) — populārākā attēla proprocija mūsdienu kino un kinoteātru ekrānos;
Ātruma slāpētājs

[thumb|right|250px|Ātruma slāpētājs no [asfaltbetons|asfalta]]
[thumb|right|250px|Ātruma slāpētājs no [gumijas]]
**Ātruma slāpētājs** jeb sarunvalodā **"guļošais policists"** ir transportlīdzekļa ātruma samazināšanas elements, viens no satiksmes nomierināšanas līdzekļiem. Elementa sarunvalodas apzīmējums "guļošais policists" radies Anglijā (). Parasti tas ir pacēlums uz brauktuves.

Pirmoreiz ātruma slāpētājus sāka izmantot ASV 20. gadsimta sākumā, lai piespiedu kārtā samazinātu automašīnu ātrumu bīstamos ceļu posmos. Tajā laikā Amerikas Savienotajās Valstīs notika strauja un masveida motorizācija, un lauksaimnieki, kuru nekustamais īpašums atradās blakus autoceļiem, bija ļoti noraizējušies par mājlopu drošību, kas bieži mēdza nokļūt zem garāmbraucošo automašīnu riteņiem. Visbiežāk slāpētājus ierīkoja dzīvojamos rajonos vai pie gājēju pārejām.

Šķērsojot slāpētāju lielā ātrumā, automašīnas balstiekārta saņem spēcīgu triecienu, kas izraisa statņu, lodīšu savienojumu, riteņu gultņu, stūres stieņu galu un citu transportlīdzekļa sastāvdaļu bojājumus.
Pliskas kauja

**Pliskas kauja** () bija kauja 811. gada 26. jūlijā starp Bulgārijas karaspēku hana Kruma vadībā pret Bulgārijā iebrukušo Bizantijas karaspēku imperatora Nikifora I vadībā.

Bizantiešu karaspēkam iesākumā izdevās nopostīt Bulgārijas galvaspilsētu Plisku. Tikmēr bulgāru spēki nobloķēja Balkānu kalnu pārejas, bloķējot Bizantijas karaspēka atgriešanos. Izšķirošā kauja notika 811. gada 26. jūlijā, visticamāk Verbicas pārejā. Bulgāru slēpņu un nakts uzbrukumu taktikas rezultātā bizantiešu armija tika dezorganizēta un gandrīz pilnībā iznīcināta. Krita arī pats imperators, no kura galvaskausa Krums izgatavoja ar sudrabu apkaltu biķeri. Pliskas kauja bija viena no smagākajām sakāvēm Bizantijas vēsture. Pēc šīs sakāves bizantieši turpmākos 150 gadus vairs nesūtīja karaspēku pāri Balkāniem, kas ļāva nostiprināties Pirmajai Bulgārijas caristei.

## Avoti
* *Theophanes the Confessor, Chronicle, Ed. Carl de Boor, Leipzig.*
* *John Skylitzes, Synopsis Historion, translated by Paul Stephenson.*
* *Nikephoros Patriarch of Constantinople, Short History, C. Mango, ed., Dumbarton Oaks Texts 10, 1990.*
* *Васил Н. Златарски, История на българската държава през средните векове, Част I, II изд., Наука и изкуство, София 1970.*
Bjelovaras katedrāle

**Bjelovaras Sv. Avilas Terēzes katedrāle** () ir Romas katoļu katedrāle, kas atrodas Horvātijas pilsētas Bjelovaras centrā. 

1756. gadā Bjelovarā, nostiprinot robežu, tika uzcelts cietoksnis, kas veicināja iedzīvotāju pieplūdumu. Varas iestādes reliģiskās dzīves sakārtošanai ataicināja uz pilsētu čehu mūkus no piāristu ordeņa, kuru darbības rezultātā tika celta baznīca. Baroka stila baznīca tika uzcelta 1770. gadā un nosaukta Terēzes no Avilas vārdā. 1880. gadā baznīca cieta Zagrebas zemestrīcē. 1888. gadā to atjaunoja pēc Hermaņa Bollē projekta. Horvātijas kara laikā 1991. gada 29. septembrī baznīcā trāpīja lādiņš, nogalinot 3 sievietes. 2009. gadā pāvests Benedikts XVI nodibināja Bjelovaras-Križevcu diecēzi un Bjelovaras baznīca kļuva par katedrāli.


Park Bjelovar1.JPG|Bjelovaras katedrāle
Grad Bjelovar.jpg|Katedrāle naktī
Bjelovar Cathedral.jpg|Katedrāles interjers


## Ārējās saites
Mafia

***Mafia*** ir 2002. gada videospēle, ko izstrādāja *[[2K Czech|Illusion Softworks]]* un izdeva *[[Gathering of Developers]]*. Spēle 2002. gada augustā tika izdota *[[Microsoft Windows]]* operētājsistēmām, bet 2004. gadā to izdeva *[[PlayStation 2]]* un *[[Xbox]]* konsolēm. Mafia sižets seko 1930. gadu mafijas grupējumam. 

*Mafia* ieguva pozītīvus kritiķu un spēlētāju vērtējumus; vairākas tīmekļa vietnes sauc to par kulta spēli. 2010. gada 23. augustā tika izdots spēles turpinājums — *[[Mafia II]]*. Spēļu sērijas trešā daļa tika izdota 2016. gada oktobrī.

## Atsauces

## Ārējās saites
*
Lalas Mustafa pašā mošeja

**Lalas Mustafa pašā mošeja** (, ) ir mošeja, kas atrodas Kipras pilsētas Famagustas vecpilsētā. Famagustu *de facto* kontrolē starptautiski neatzītā Ziemeļkipra.

Mošeja līdz 1571. gadam bija pazīstama kā Romas katoļu **Svētā Nikolaja katedrāle**. To sāka būvēt 1298. gadā, kad sala ietilpa krustnešu nodibinātās Kipras karalistes sastāvā. Konsekrēta 1328. gadā. Katedrālē Kipras karaļi tika kronēti par Jeruzalemes karaļiem. 1571. gadā Famagustu ieņēma Osmaņu impērija un katedrāle tika pārvērsta par **Ajasofas (''Ayasofya'') Magusas Mošeju**. Katedrāle cieta osmaņu bombardēšanā un pilnībā netika atjaunota. 1954. gadā to nosauca Kipras iekarotāja, Osmaņu impērijas lielvezīra, bosnieša Lalas Mustafa pašā vārdā.

## Attēlu galerija

Famagusta 01-2017 img18 Lala Mustafa Pasha Mosque.jpg
Lala Mustafa Pasha Mosque (Saint Nicholas Cathedral, Famagusta) (31).JPG|
Famagusta - Gazimagusa Lala-Mustafa-Pasha-Moschee (Nikolauskathedrale) Innen Fenster 3.jpg
Famagusta - Gazimagusa Lala-Mustafa-Pasha-Moschee (Nikolauskathedrale) Innen Langhaus Ost 5.jpg|
Famagusta - Gazimagusa Lala-Mustafa-Pasha-Moschee (Nikolauskathedrale) Innen Seitenschiff & Minbar 1.jpg|


## Ārējās saites
Brežņeva doktrīna

[thumb|250px|[Austrumu bloks]]
**Brežņeva doktrīna** () bija Rietumu politiķu un sabiedrisko darbinieku apzīmējums PSRS ārpolitikas principam, kad PSKP vadītājs bija Leonīds Brežņevs. Tā deklarēja, ka atkāpšanās no sociālisma jebkurā Austrumu bloka valstī ir apdraudējums visām citām valstīm, un tādā gadījumā ir pieļaujama iejaukšanās attiecīgās valsts iekšējās lietās, ja nepieciešams, ar militāriem līdzekļiem. Doktrīna tika definēta 1968. gadā, ataisnojot Prāgas pavasara apspiešanu. Tā kā Austrumu blokā dominēja PSRS, praksē doktrīna nozīmēja, ka Austrumeiropas valstīm faktiski bija ierobežota suverenitāte. Doktrīna tika atmesta 20. gadsimta astoņdesmito gadu beigās līdz ar Mihaila Gorbačova pārkārtošanās politiku.

## Bibliogrāfija
* *Ouimet, Matthew: *The Rise and Fall of the Brezhnev Doctrine in Soviet Foreign Policy*. University of North Carolina Press, Chapel Hill and London. 2003.*

## Ārējās saites
* Tulkojums Brežņeva 1968. gada 15. jūlija runai no avīzes "Pravda"
Balāde par Basteru Skragsu

**"Balāde par Basteru Skragsu"** () ir 2018. gada ASV vesterns, kura režisori, scenārija autori un vieni no producentiem ir Džoels un Ītans Koeni. Galvenās lomas filmā atveido Tims Bleiks Nelsons, Džeimss Franko, Brendans Glīsons, Toms Vaitss, Zoja Kazana, Liams Nīsons un Taina Delija. Filmas pirmizrāde notika  Venēcijas kinofestivālā. Filma balstīta uz Džeka Londona grāmatu *All Gold Canyon* un Stjuarta Edvarda Vaita grāmatu *The Girl Who Got Rattled*.

Filma tika nominēta trim Amerikas Kinoakadēmijas balvām: "Labākie kostīmi", "Labākā dziesma" un "Labākais adaptētais scenārijs".

Filmā apvienoti seši dažādi stāsti, kuru sižets norisinās mežonīgajos rietumos: "Balāde par Basteru Skragsu", *Near Algodones*, *Meal Ticket*, *All Gold Canyon*, *The Gal Who Got Rattled* un *The Mortal Remains*.

## Atsauces

## Ārējās saites
Vai spēsi man kādreiz piedot?

**"Vai spēsi man kādreiz piedot?"** () ir 2018. gada ASV biogrāfiskā filma, kuras režisore ir Mariella Hellere. Galvenās lomas filmā atveido Melisa Makārtija un Ričards Grānts. Filmas pirmizrāde notika  Tellaridas filmu festivālā. Filma balstīta uz Lī Izraēlas tāda paša nosaukuma memuāriem.

Filmu nominēja Amerikas Kinoakadēmijas balvai kategorijās "Labākā aktrise galvenajā lomā", "Labākais aktieris otrā plāna lomā" un "Labākais adaptētais scenārijs".

Filmas pamatā ir stāsts par slavenību biogrāfiju rakstnieci Lī Izraēlu, kura sāka viltot mirušu autoru un dramaturgu vēstules, tādā veidā cenšoties atdzīvināt savu lejupslīdošo karjeru.

## Atsauces

## Ārējās saites
Neviens nav ideāls

**"Neviens nav ideāls"** () ir 2017. gada ASV, Apvienotās Karalistes un Zviedrijas kopražojuma drāmas filma, kuras pamatā ir Megas Voliceres tāda paša nosaukuma romāns. Filmas režisors ir Bjērns L. Rundžs. Galvenās lomas filmā atveido Glenna Klouza, Džonatans Praiss, Kristians Sleiters, Maikss Aironss, Ennija Stārka, Harijs Loids un Elizabete Makgoverna. Filmas pirmizrāde notika  Toronto kinofestivālā.

Glenna Klouza par savu darbu filmā tika nominēta Amerikas Kinoakadēmijas balvai nominācijā "Labākā aktrise galvenajā lomā".

Džoanna Ārčere sāk apšaubīt savas dzīves izvēles pēc tam, kad viņa dodas uz Stokholmu, lai redzētu, kā viņas vīrs Džozefs saņem Nobela prēmiju literatūrā.

## Atsauces

## Ārējās saites
Haza El Mansūrī

**Haza El Mansūrī** (, *Hazzāʿ Al-Manṣūrī*; dzimis ) ir Apvienoto Arābu Emirātu pirmais kosmonauts, lidotājs.

2004. gadā Haza El Mansūrī Halifa bin Zajeda Gaisa koledžā ieguva bakalaura grādu militārajā aviācijā. Pēc tam viņš sāka militāro dienestu bruņotajos spēkos. Viņš tika nosūtīts uz ASV apgūt iznīcinātāja *[[F-16 Fighting Falcon|F-16]]* pilotēšanu. Pēc tam viņš dienēja Gaisa spēkos par *F-16* pilotu.

2017. gadā Haza El Mansūrī pieteica savu kandidatūru Apvienoto Arābu Emirātu pirmajam kosmonauta lidojumam ar Krievijas kosmosa kuģi. 2018. gada 3. septembrī viņš un Sultāns El Nejadi tika nosaukts par kandidātiem, kas sāks gatavošanos Krievijas Kosmonautu sagatavošanas centrā. Nākamajā dienā viņi sāka apmācību. Sākotnēji AAE kosmonauta lidojums bija plānots 2019. gada aprīlī ar kosmosa kuģi *[[Sojuz MS-12]]*, bet pēc *[[Sojuz MS-10]]* avārijas  2018. gada oktobrī lidojums tika pārcelts uz 2019. gada rudeni.

Haza El Mansūrī kosmosā devās 2019. gada 25. septembrī kā SKS 19. Krievijas viesekspedīcijas lidojuma dalībnieks kosmosa kuģī *[[Sojuz MS-15]]* kopā ar Krievijas pārstāvi Oļegu Skripočku un amerikānieti Džesiku Meiru. Haza El Mansūrī Starptautiskajā kosmosa stacijā pavadīja nepilnas astoņas dienas. 3. oktobrī viņš kopā ar Alekseju Ovčiņinu un Taileru Heigu kosmosa kuģī *[[Sojuz MS-12]]* atgriezās uz zemes.

Haza El Mansūrī bija Sultāna El Nejadi dublieris, kurš 2023. gada 2. martā ar kosmosa kuģi *[[SpaceX Crew-6]]* devās uz SKS.

## Kosmisko lidojumu kopsavilkums

## Ārējās saites
* Хаззаа Аль Мансури  *Roskosmos* 
* Хаззаа Али Абдан Халфан аль-Мансури *astronaut.ru*
Cada

thumb|Cada
**Cada** () ir ciemats Pafas eparhijā Kiprā, 2011. gadā tajā bija 1043 iedzīvotāji.

{{Apdzīvotas vietas infokaste
| name = Cada
| official_name = Τσάδα
| settlement_type = 
| other_name = Чада
| nickname = Tsada
| motto = 
| image_skyline = PaphosDistrictTsada.png
| imagesize = 300
| image_caption = Cada
| image_seal = 
| pushpin_map = Kipra
| pushpin_label_position = 
| latd = 34
| latm = 50
| lats = 17
| latNS = N
| longd = 32
| longm = 28
| longs = 32
| longEW = E
| subdivision_type = Valsts
| subdivision_name = 
| subdivision_type1 = 
| subdivision_name1 = 
| area_total_km2 = 17.0
| elevation_m = 615
| population_total = 1043
| population_as_of = 
| population_rank = 
| population_density_km2 =auto 
| timezone = EET
| utc_offset = +2
| timezone_DST = EEST
| utc_offset_DST = +3
| website = http://tsadaclimate.simplesite.com/ 
| footnotes = 
| embedded = 
| designation1_free1value = 
}}

## Ģeogrāfija
Ciemats atrodas apmēram 615 metru augstumā. Tas izvietojies 10 km attālumā no Pafas pilsētas. Kopienu veido apmēram 1000 vietējo iedzīvotāju un ārzemnieku. Uz ziemeļaustrumiem no Cadas atrodas Kallepijas (attālums 3,5 km), Letimbu (6 km) un Polemi (8 km) ciemati. Dienvidos no tās atrodas Armou ciemats (6 km). Dienvidrietumos no Cadas atrodas Tala un *Agios Neophytos* klosteri.

### Klimats
Cadā valda vidusjūras klimats ar sausu, karstu vasaru un mēreni mitru, siltu ziemu. Vidējā temperatūra janvārī ir ap 8° C un jūnijā 20° C. Gada nokrišņu daudzums ir 610 mm.
 
## Iedzīvotāju nodarbinātība
Līdz 20. gadsimta vidum Cadas iedzīvotāju galvenā nodarbošanās bija aitu un kazu audzēšana, kā arī lauksaimniecība (labības audzēšana). Kopš seniem laikiem šeit tikuši iekopti vīna dārzi, 1960. gados vīna dārzu kopšana kļuva par galveno nodarbošanos un galveno ienākumu avotu lielākajai sabiedrības daļai. Reģionā audzē arī labību, garšaugus, olīvas, valriekstus, mandeles, augļu kokus (ābeles, bumbieres, apelsīnu kokus), kā arī dārzeņus un pākšaugus.

## Atsauces
Bruņukuģis "Potjomkins" (nozīmju atdalīšana)

**Bruņukuģis "Potjomkins"** var būt:

* Bruņukuģis "Potjomkins" (kuģis), Krievijas Impērijas kara flotes kuģis
* Bruņukuģis "Potjomkins" (filma)
Kapernauma (filma)

**"Kapernauma"** () ir 2018. gada drāmas filma, kuras režisore un viena no scenārija autoriem ir Nadīne Labaki. Galvenās lomas filmā atveido Zains Al Rafea, Jordanosa Šiferava, Boluvatife Bankole, Kavtars Al Hadads, Fadi Kamels Jusefs un Nura El Huseini. Filmas pirmizrāde notika  Kannu filmu festivālā.

Filma tika nominēta Amerikas Kinoakadēmijas balvai kategorijā "Labākā filma svešvalodā", kur tā zaudēja filmai "Roma".

12 gadus vecs zēns Zains El Hadžs, kurš izcieš piecus gadus ilgu cietumsodu par kāda cilvēka saduršanu, nolemj iesūdzēt savus vecākus tiesā par nolaidību viņa audzināšanā.

## Atsauces

## Ārējās saites
Ja Bīlstrīta spētu runāt

**"Ja Bīlstrīta spētu runāt"** () ir 2018. gada romantiskā drāma, kuras režisors, scenārija autors un viens no producentiem ir Berijs Dženkinss. Galvenās lomas filmā atveido Kiki Leina, Stefans Džeimss, Kolmans Domingo, Tedžona Perisa, Maikls Bīčs, Deivs Franko, Djego Luna, Redžīna Kinga un Pedro Paskāls. Filmas pirmizrāde notika  Toronto kinofestivālā. Filma balstīta uz Džeimsa Boldvina tāda paša nosaukuma romānu.

Redžīna Kinga par savu darbu filmā ieguva Amerikas Kinoakadēmijas balvu nominācijā "Labākā aktrise otrā plāna lomā"; pati filma šajā ceremonijā tika nominēta arī kategorijās "Labākā oriģinālmūzika" un "Labākais adaptētais scenārijs".

Tiša ir jauna sieviete, kura pirms sava bērna dzimšanas cenšas pierādīt, ka viņas mīļotais Alonzo ir nevainīgs noziegumā, kurā viņš tiek nepatiesi apsūdzēts.

## Atsauces

## Ārējās saites
Zaglēni

**"Zaglēno"** () ir 2018. gada Japānas drāmas filma, kuras pamatā ir Megas Voliceres tāda paša nosaukuma romāns. Filmas režisors un scenārija autors ir Hirokazu Kore-eda. Galvenās lomas filmā atveido Lilija Frankija, Sakura Ando, Maju Matsuoka, Kairi Jo, Miju Sasaki un Kirina Kiki. Filmas pirmizrāde notika  Kannu filmu festivālā.

Filmu nominēja 91. Kinoakadēmijas balvai kategorijā "Labākā filma svešvalodā", kur tā piekāpās filmai "Roma".

Tokijā kopā nabadzībā dzīvo kāda cilvēku grupa: Osamu, viņa sieva Nobujo, Aki, Šota un Hatsu. Osamu un Šota regulāri apzog veikalus, lai grupu uzturētu. Kādu dienu Osamu un Šota zādzības laikā satiek Juri, kaimiņu meiteni, kura patstāvīgi tiek atstāta uz dzīvokļa balkona aiz tā aizslēgtām durvīm, un nolemj viņu ņemt dzīvot pie sevis.

## Atsauces

## Ārējās saites
Darbs bez autora

**"Darbs bez autora**' jeb **"Nekad nenovērsies"** () ir 2018. gada Vācijas romantiskā drāma, kuras režisors, scenārija autors un viens no producentiem ir Florians Henkels fon Donersmarks. Galvenās lomas filmā atveido Toms Šillings, Sebastians Kohs un Paula Bīra. Filmas pirmizrāde notika  Venēcijas kinofestivālā.

Filma tika nominēta divām Amerikas Kinoakadēmijas balvām kategorijās "Labākā filma svešvalodā" un "Labākais operatora darbs".

Vācu mākslinieks Kurts Bārnerts pēc Otrā pasaules kara ir aizbēdzis no Austrumvācijas un nu dzīvo Rietumvācijā, tomēr šeit viņu moka piedzīvotais bērnībā, laikā, kad dzīvi Vācijā noteica tajā valdošie nacisti.

## Atsauces

## Ārējās saites
Japānas regbija izlase

**Japānas regbija izlase** ir komanda, kas pārstāv Japānu starptautiskās regbija spēlēs. To pārvalda Japānas Regbija savienība. Japānas izlase ir piedalījusies visos Pasaules kausa regbijā finālturnīros, bet līdz 2019. gadam nebija izkļuvusi no grupas. 2015. gada Pasaules kausā Japāna pārspēja Dienvidāfriku, kas tiek uzskatīts par vienu no lielākajiem pārsteigumiem finālturnīru vēsturē. Japāna bija 2019. gada finālturnīra rīkotājvalsts. Tajā izlase sagādāja vēl vienu pārsteigumu, uzvarot Īrijas izlasi, vēlāk izkļuva no grupas, spēlējot ceturtdaļfinālā.

Japānas izlase piedalās Klusā okeāna Nāciju kausā, kurā ir uzvarējusi trīs reizes (2011, 2014, 2019) un Āzijas regbija čempionātā (25 čempiontituli). Pasaules regbija rangā augstākā vieta ir astotā, ko sasniedza 2019. gada PK finālturnīra laikā.

## Pasaules kauss

## Atsauces

## Ārējās saites

* Japānas Regbija savienības mājaslapa
Kārlis Kristaps fon Līvens

**Kārlis Kristaps fon Līvens** (, 1767—1844) bija  Krievijas impērijas armijas infantērijas ģenerālis un izglītības darbinieks. Tērbatas mācību apgabala kurators (1817—1828), Krievijas impērijas Tautas izglītības ministrs (1828—1833).
Cēlies no senas vācbaltiešu dzimtas Līveniem. 

## Dzīvesgājums
Dzimis 1767. gada 1. februārī (pēc VS) Kijivas komendanta Krievijas impērijas armijas ģenerālmajora Otto Andreasa Heinriha fon Līvena (1726-1781) un viņa sievas Šarlotes Margaretas (1742-1828) ģimenē. Pēc tēva nāves 1783. gadā Katrīna II viņa māti pieņēma Pēterburgas galmā par viņas mazbērnu audzinātāju. 
Kārlis Kristaps Līvens jau bērnībā uzsāka karadienestu Krievijas armijā, piedalījās krievu-zviedru karā (1788—1790) un 1791. gadā bija kņaza Potjomkina štāba adjutants Krievu—turku kara (1787—1792) laikā. 1794. gadā komandēja Tulas musketieru pulku kaujās pret Koscjuško sacelšanās dalībniekiem Polijā. 
1797. gadā viņu paaugstināja par ģenerālmajoru un viņš apprecēja Zantes muižas īpašnieci Vilhelmīni Ostenzakenu (1778-1818). 
1799. gadā Līvenu iecēla par Preobraženskas gvardes pulka komandieri, vēlāk par Arhangeļskas kara gubernatoru (1799–1800) un paaugstināja par ģenerālleitnantu. 1799. gadā viņa mātei un brāļiem piešķīra grāfa titulu.

Pēc ķeizara Pāvila I gāšanas no troņa ģenerāli Līvenu atvaļināja no armijas un viņš 1801. gadā apmetās uz dzīvi Zantes muižā.
Šajā laikā viņš pievērsās piētisma kustībai un dibināja Bībeles biedrību.
1817. gadā grāfu Kārli Līvenu iecēla par Tērbatas mācību apgabala kuratoru, viņš panāca lielāku valsts finansējumu Tērbatas Universitātes attīstībai. Pēc dzimtbūšanas atcelšanas Baltijas guberņu zemnieku skolu sistēmu pakļāva luterāņu baznīcas konsistorijām. 

Pēc Dekabristu sacelšanās apspiešanas viņu 1826. gadā iecēla par Augstākās krimināltiesas locekli apsūdzību izskatīšanai, 1826. gadā ķeizars Nikolajs I viņa mātei un visiem viņas pēcnācējiem piešķīra kņazu titulu. 1827. gadā Līvenu paaugstināja par infantērijas ģenerāli.
1828. gadā viņš sāka pildīt Krievijas impērijas Tautas izglītības ministra pienākumus (1828—1833).

1833. gadā viņš atgriezās Kurzemes guberņā, kur uzcēla Balgales muižas (*Balgalln*) kungu māju. 

Miris 1844. gada 31. decembrī Balgales muižā.

## Literatūra
* Friedrich Busch. Der Fürst Karl Lieven und die Kaiserliche Universität Dorpat unter seiner Oberleitung. Karow, Dorpat/Leipzig 1846, (Digitalisat)
* Genealogisches Handbuch der fürstlichen Häuser 5, Band 19 der Gesamtreihe, C. A. Starke Verlag, Limburg (Lahn) 1959, S. 467
* Alexander Liven: *Urkunden und Nachrichten zu einer Familiengeschichte der Barone, Freiherren, Grafen und Fürsten Lieven*, Band 2, Mitau 1911, S. 443

## Atsauces
Džokers (2019. gada filma)

**"Džokers"** () ir 2019. gada ASV psiholoģisks trilleris, kura režisors, kā arī viens no producentiem un scenārija autoriem ir Tods Filipss. Filmas sižets balstīts uz *[[DC Comics]]* tāda paša nosaukuma tēlu. Filmā galvenās lomas atveido Vakīns Fīnikss, Roberts De Niro, Zazija Bītsa un Frānsisa Konroja. Filmas pirmizrāde notika  Venēcijas kinofestivālā.

Filmā tiek izpētīts, kā garīgi slimais komiķis Arturs Fleks mainījās un no cilvēka, kuru sabiedrība apsmēja, kļuva par Džokeru, Gotemas atpazīstamāko ļaundari.

Filma ierindojas sestajā vietā starp ienesīgākajām 2019. gada filmām, kā arī ir visu laiku ienesīgākā R reitinga (ierobežota vecuma auditorijai) filma. Tāpat filma ierindojas 35. vietā starp visu laiku ienesīgākajām filmām.

Filmas turpinājums "Džokers: Neprāts diviem" izdots 2024. gada 4. oktobrī.

## Atsauces

## Ārējās saites
Kārnīte

**Kārnīte** (**Karniete**, **Karnīte**) ir Vornīnes kreisā krasta pieteka Balvu novadā. 

Izteka - uz dienvidiem no Lielā purva. Tek rietumu virzienā. Lielākā pieteka - Dobupe. Ietek Vornīnē lejpus Užgovas. Upes krastos atrodas Spičkova, Kārnīte, Kīļi. Pie Kīļiem upi šķērso valsts autoceļš P46 (Dubļeva — Cērpene). Upes vidusteces labajā krastā Ploskīnes Lielais Vella akmens.

## Atsauces
Teterupe

**Teterupe**  ir Bolupes kreisā krasta pieteka Balvu novadā. 

Izteka - uz dienvidiem no Balviem. Tek dienvidrietumu virzienā. Ietek Bolupē uz dienvidiem no Šņitkas purva. Upes krastos atrodas Rāvu sala, Teteri, Stradi, Griestiņi, Kaņepiene, Upetnieki. Augštecē upi šķērso valsts autoceļš P47 (Balvi — Kapūne), V484 (Lukstiņi – Teteri), bet pie ieteces Bolupē - P36 (Rēzekne — Gulbene).

## Atsauces
Kopenhāgenas interpretācija

**Kopenhāgenas interpretācija** (, ) ir kvantu mehānikas interpretācija, kuru ap 1927. gadu Kopenhāgenā formulēja Nilss Bors un Verners Heizenbergs.

Pēc Kopenhāgenas interpretācijas kvantu mehānika apraksta nevis mikroobjektus kā tādus, bet to īpašības, kuras parādās makroapstākļos, kad ar mērinstrumenta palīdzību notiek novērošanas akts. Mikroobjektu uzvedība nav nošķirama no mijiedarbības ar mēristrumentu, citiem vārdiem - pats novērojums izmaina mikroobjekta stāvokli. Rezultātā kvantu mehānika ir statistiska teorija, jo mikroobjekta sākotnējo stāvokli var aprakstīt tikai varbūtiski ar viļņu funkcijas palīdzību.

## Skatīt arī
* Daudzu pasauļu interpretācija

## Ārējās saites
* ''Stanford Encyclopedia of Philosophy'' 
* ''Kober, M. (2009), The Copenhagen Interpretation of Quantum Theory and the Measurement Problem, arXiv.org.''
Lapzemes Universitāte

**Lapzemes Universitāte** () ir 1979. gadā dibināta universitāte Somijas ziemeļos Lapzemes administratīvajā centrā Rovaniemi un tā ir vistālāk uz ziemeļiem esošā universitāte Eiropas Savienībā.

## Fakultātes
* Mākslas un dizaina fakultāte
* Izglītības fakultāte
* Juridiskā fakultāte
* Sociālo zinātņu fakultāte

## Ārējās norādes

*
Kompaktais mionu solenoīds

**Kompaktais mionu solenoīds (KMS)** () ir viens no Eiropas kodolpētījumu centra CERN Lielā hadronu pretkūļu paātrinātāja daļiņu detektoriem. Kompaktā mionu solenoīda eksperimenta uzdevums ir izpētīt plašu fizikas jautājumu loku, tostarp meklēt Higsa bozonu, papildu dimensijas un tumšās matērijas daļiņas.

Detektors ir 14 000 tonnu smags, 21 metrus garš un 15 metri diametrā. Tas atrodas pazemē Francijas teritorijā, netālu no Ženēvas. KMS izveidē un eksperimenta norisē piedalās vairāk nekā 4000 cilvēku no 229 zinātnes iestādēm 51 valstī, tostarp RTU (no 2017. gada).

## Skatīt arī
*Lielais hadronu pretkūļu paātrinātājs

## Atsauces

## Ārējās saites
* KMS eksperimenta mājaslapa
* KMS eksperiments CERN mājaslapā 
* KMS eksperiments RTU mājaslapā
Mohāčas 1687. gada kauja

**Mohāčas kauja** (, , ) bija kauja 1687. gada 12. augustā mūsdienu Ungārijas dienvidos Lielā turku kara laikā. Kaujas laikā Hābsburgu monarhijas karaspēks Lotringas hercoga Kārļa V vadībā sakāva Osmaņu impērijas karaspēku lielvezīra Suleimana pašā vadībā. Kaujas rezultātā Ungārijas kārtu sapulce atzina Hābsburgu pretenzijas uz Svētā Ištvāna kroņa zemēm.

## Atsauces

## Ārējās saites
Dāniels Stols

**Dāniels Stols** (; dzimis ) ir zviedru vieglatlēts, kas startē diska mešanas sacensībās,  čempions un trīskārtējs pasaules čempions.

## Karjera
Junioru līmenī un vietējās sacensībās piedalījies arī lodes grūšanā. Pirmo reizi Pasaules čempionātā piedalījās 2015. gadā, diska mešanā iegūstot piekto vietu. Arī 2016. gada Eiropas čempionātā sasniedza 5. vietu. Piedalījies  Riodežaneiro, Brazīlijā, bet nepārvarēja kvalifikāciju, ierindojoties 14. vietā.

2017. gada Pasaules čempionātā Londonā, aizmetot disku 69,19 metrus, izcīnīja sudraba medaļu, tikai par diviem centimetriem viņu pārspēja Lietuvas diska metējs Andrjus Gudžus. Arī 2018. gada Eiropas čempionātā ieguva sudrabu. 2019. gada Pasaules čempionātā Dohā ar rezultātu 67,59 metri kļuva par pasaules čempionu.

 Tokijā ar rezultātu 68,90 metri izcīnīja zelta medaļu. 2022. gada sezonā nespēja izcīnīt medaļas lielākajās sacensībās. Pasaules čempionātā Jūdžīnā ierindojās 4. vietā, bet Eiropas čempionātā Minhenē ieņēma 5. vietu. 2023. gada Pasaules čempionātā Budapeštā otro reizi kļuva par pasaules čempionu, pēdējā mēģinājumā labojot čempionātu rekordu (71,46 m). 2023. gada decembrī laikraksts *[[Svenska Dagbladet]]* Stolam piešķīra savu ikgadējo apbalvojumu — zelta medaļu.

2024. gada sezonā Stolam neizdevās izcīnīt godalgas nozīmīgākajās sacensībās — Eiropas čempionātā Romā ieņēma 4. vietu, bet olimpiskajās spēlēs Parīzē palika 7. vietā. 2025. gada Pasaules čempionātā Tokijā trešo reizi izcīnīja pasaules čempiona titulu, pēdējā mēģinājumā ar 70,47 metrus tālu metienu pārspējot lietuvieti Mikolu Aleknu.

## Sasniegumi

## Atsauces

## Ārējās saites
Konstancas koncils

thumb|Bīskapu debates Konstancas koncilā

**Konstancas koncils** () bija ekumeniskais koncils, kas no 1414. gada 16. novembra līdz 1418. gada 22. aprīlim notika Konstancas bīskapijas galvaspilsētā Konstancā. To pēc Svētās Romas impērijas ķeizara Sigismunda prasības sasauca pāvests (antipāvests) Jānis XXIII.

Garlvenais koncila uzdevums bij pārvarēt Rietumu shizmu. Tā tika pārvarēta, atceļot konkurējošos pāvesta amata pretendentus no amata un ievēlot Martinu V. Koncils sodīja ar nāvi Janu Husu, iesākot Husītu karus. Tāpat pasludināja par ķeceri Džonu Viklifu. Saistībā ar Polijas karalistes, Lietuvas lielkņazistes un Teitonu ordeņa konfliktiem, koncils risināja jautājumus par pagānu tiesībām un taisnīgu karu.

## Ārējās saites

* Konstancas koncila dokumenti
OTE

***OTE*** () ir lielākais Grieķijas informācijas tehnoloģiju uzņēmums.

Kompānijas akcijas tiek kotētas Atēnu fondu biržā, kur tā pēc tirgus kapitalizācijas rādītājiem ir viena no lielākajām kompānijām, kā arī Londonas fondu biržā. Uzņēmums dibināts 1949. gadā un bija valstij piederošs telekomunikāciju monopols. 1996. gadā sākās tā privatizācija, un 2019. gadā uzņēmuma lielākais īpašnieks ir vācu *[[Deutsche Telekom]]*. Kompānijas grupā strādā apmēram 20 000 cilvēku.

## Ārējās saites

*
Velsas regbija izlase

**Velsas regbija izlase** ir komanda, kas pārstāv Velsu starptautiskās regbija spēlēs. Velsas izlase ir piedalījusies visos Pasaules kausa regbijā finālturnīros. Labākais rezultāts tika sasniegts pirmajā kausa izcīņā 1987. gadā, kad Velsa izcīnīja 3. vietu. 2011. gada Pasaules kausā Velsa vēlreiz iekļuva pusfinālā, bet zaudēja gan tajā, gan spēlē par bronzas medaļām, iegūstot 4. vietu. Velsas izlase piedalās ikgadējā Sešu nāciju čempionātā (agrāk tika saukts par Mājas nāciju čempionātu un Piecu nāciju čempionātu), kas ir augstākā līmeņa regbija izlašu sacensības Eiropā. 

2019. gada augustā Velsas izlase pirmo reizi kļuva par pasaules ranga līderi.

## Pasaules kauss

## Atsauces

## Ārējās saites

* Velsas Regbija savienības mājaslapa
Koku jūra

**"Koku jūra"** () ir 2015. gada ASV drāmas filma, kuras režisors ir Gass Van Sants. Galvenās lomas filmā atveido Metjū Makonahijs, Kens Vatanabe un Naomi Votsa. Filmas pirmizrāde notika  Kannu filmu festivālā.

Amerikānis Artūrs Brenans dodas uz Aokigahara mežu, kas zināms arī kā "Pašnāvību mežs", lai tur veiktu pašnāvību. Tur Artūrs sastop japāņu vīrieti Takumi Nakamuru, kurš arī vēlas sevi nogalināt, un abi vīrieši sāk ceļu pretī izdzīvošanai.

## Atsauces

## Ārējās saites
Pirms vētras

**"Pirms vētras"** () ir 2019. gada trillera filma, kuras režisors, scenārija autors un viens no producentiem ir Stīvens Naits. Galvenās lomas atveido Metjū Makonahijs, Anna Hetaveja, Daiena Leina, Džeisons Klārks, Džimons Honsū un Džeremijs Strongs. Filmas pirmizrāde notika  ASV.

Beikers Dills ir zvejas laivas kapteinis, kurš ikdienā dzīvo uz kādas salas netālu no Floridas. Beikera mierīgo dzīvi pārtrauc viņa bijusī sieva Kārena, kura Beikeram lūdz palīdzēt atbrīvoties no Kārenas jaunā, vardarbīgā vīra Frenka.

## Atsauces

## Ārējās saites
PAS Lamia 1964

***PAS Lamia 1964***  ir Grieķijas futbola klubs no Lamijas. Klubs ir dibināts 1964. gadā, pašlaik spelē Grieķijas Superlīgā. Komanda savas mājas spēles aizvada Lamijas pašvaldības stadionā, kura ietilpība ir 5500 vietu. 2017. gadā pirmo reizi iekļuva Superlīgā, debijas sezonā izcīnīja 13. vietu.

## Sasniegumi
* **Grieķijas 2. līga**
** Uzvarētāji (2): 1972–73, 2013–14
* ***Delta Ethniki***
** Uzvarētāji (5): 1989–90, 1993–94, 1999–00, 2003–04, 2012–13

## Atsauces

## Ārējās saites

* Oficiālā mājaslapa 
* Kluba profils ''soccerway.com''
Zelts (filma)

**"Zelts"** () ir 2016. gada krimināldrāma, kura režisors ir Stīvens Gahans. Galvenās lomas atveido Metjū Makonahijs, Edgars Ramirezs, Braisa Dalasa Hauarda, Korijs Stols, Tobijs Kebels, Kreigs T. Nelsons, Brūss Grīnvuds un Steisijs Kīčs. Filmas pirmizrāde notika  ASV.

Filmas sižets attālināti balstīts uz notikumiem, kas 1997. gadā noveda pie skandāla saistībā ar kalnrūpniecības kompāniju *[[Bre-X]]*. Kompānija bija paziņojusi par milzīgas zelta atradnes atklāšanu Indonēzijas džungļos, bet vēlāk izrādījās, ka zelta paraugu analīzes tikušas viltotas. Tiesisku iemeslu dēļ filmā varoņu vārdi un notikumi ir mainīti.

Kenijs Velss ir pētījumu kompānijas darbinieks, kuru pametusi veiksme. Kādu dienu Kenijs kopā ar dedzīgu ģeologu Maiklu Akostu dodas uz Indonēziju, lai valstī esošajos džungļos atrastu zeltu.

## Atsauces

## Ārējās saites
2019. gada Pasaules čempionāts bobslejā un skeletonā

**2019. gada [[Pasaules čempionāts bobslejā un skeletonā]]** norisinājās Vistleras trasē Kanādā 2019. gada martā.

Bobslejā visās disciplīnās uzvarēja Vācijas sportisti. Vācija ieguva arī zeltu sieviešu skeletonā, kur uzvarēja Tīna Hermane, kā arī jaukto komandu sacensībās. Latvijas skeletonists Martins Dukurs izcīnīja savu sesto pasaules čempiona titulu. Latvijas bobsleja četrinieks ar pilotu Oskaru Ķibermani un stūmējiem Arvi Vilkasti, Jāni Strengu un Matīsu Mikni ieguva sudraba medaļas.

## Sacensību kalendārs
Visi laiki norādīti pēc vietējā laika UTC−8.

;Bobslejs

;Komandu sacensības

;Skeletons

## Medaļu ieguvēji
### Bobslejs

### Skeletons

### Komandu sacensības

### Medaļu kopvērtējums
 Mājinieki

## Atsauces

## Ārējās saites
*Oficiālā mājaslapa
SES

**SES S.A.** ir Luksemburgā bāzēts globāls informācijas tehnoloģiju uzņēmums, viens no pasaules lielākajiem sakaru pavadoņu operatoriem.

Dibināts 1985. gadā kā **''S**ociété **E**uropéenne des **S**atellites*. Pirmais pavadonis ([[Astra 1A]]) tika palaists 1988. gadā. SES pieder vairāk nekā 70 sakaru pavadoņu, ar pārklājumu 99% no Zemes iedzīvotājiem. Pavadoņi atrodas gan [[Ģeostacionārā orbīta|ģeostacionārā orbītā]], gan [[Vidējā Zemes orbīta|vidējā Zemes orbītā]].

Uzņēmums tiek kotēts [[Luksemburgas fondu birža|Luksemburgas fondu biržā]] un *Euronext''.

## Ārējās saites

*
Takali Nacionālais stadions

**Takali Nacionālais stadions** () ir stadions Maltā, tajā bāzējas Maltas futbola izlase un tas ir lielākais stadions valstī. Stadiona ēkās atrodas arī Maltas Futbola asociācijas mītne.

## Ārējās saites

* Stadiona profils ''stadiumguide.com''
Vesterborkas tranzītnometne

**Vesterborkas tranzītnometne** (, ) bija nacistu tranzīta nometne Nīderlandes ziemeļaustrumos, kuru izmantoja ebreju transportēšanai uz nāves nometnēm.

Nometni 1939. gadā ierīkoja Nīderlandes valdība ebrejiem, kas nelegāli šķērsoja Vācijas robežu. Pēc Nīderlandes okupācijas tā  tika izmantota arestēto ebreju ieslodzīšanai un transportēšanai uz nāves nometnēm austrumos. Nometnē bija relatīvi labi sadzīves apstākļi. Darbojās skola, orķestris, frizieris, restorāni. Tomēr no 1942, gada jūlija līdz 1944. gada septembrim katru otrdienu vilciena sastāvs devās ceļā uz austrumu nometnēm, kopsummā šādi nosūtot gandrīz drošā nāvē 97 776 cilvēkus.Pazīstamākie no nometnes ieslodzītajiem varētu būt Anna Franka un Edīte Šteina.

Nometni  atbrīvoja Kanādas karavīri. Pēc kara nometnē ieslodzīja Nīderlandes kolaboracionistus, pēc Indonēzijas neatkarības kara šeit uzturējās bēgļi no Indonēzijas. 20. gadsimta septiņdesmitajos gados šeit ierīkoja memoriālo kompleksu.

## Ārējās saites

*
Lisabonas katedrāle

**Lisabonas katedrāle** () ir Romas katoļu katedrāle, kas atrodas Portugāles galvaspilsētas Lisabonas vecpilsētā. Tā ir vecākā baznīca pilsētā un Lisabonas arhidiecēzes sēdeklis.

Celta 1147. gadā pēc musulmaņu padzīšanas mošejas vietā. Kopš tā laika pārdzīvojusi vairākas zemesstrīces un vairākas reizes pārbūvēta. Lisabonas katedrāle tika daļēji sagrauta 1755. gada Lisabonas zemestrīces laikā. Katedrālei piebūvētas 11 kapelas. 1910. gadā atzīta par nacionālo pieminekli. 


Catedral da Sé - Lisboa - panoramio.jpg|Katedrāle pilsētas panorāmā
Catedral de Lisboa, Portugal, 2012-05-12, DD 05.JPG|Katedrāles interjers
07 951 La Seo, ET 544 (mod), 741 (alt).jpg|Tramvaji pie katedrāles


## Ārējās saites
* 
*
2017. gada pasaules čempionāts cīņas sportā

**2017. gada [[Pasaules čempionāts cīņas sportā]]** notika  no 21. līdz 27. augustam Francijas galvaspilsētā Parīzē.

## Medaļu sadalījums starp valstīm

## Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3.—4. vietu — 8 punktus, 5.—6. vietu — 6 punktus, 7. vietu — 4 punktus, 8. vietu — 3 punktus, 9. vietu — 2 punktus un 10. vietu — 1 punktus.

## Medaļu ieguvēji
### Brīvā cīņa, vīrieši

 
### Grieķu-romiešu cīņa, vīrieši

### Brīvā cīņa, sievietes

## Dalībnieki
Sacensībās piedalījās 684 cīkstoņi no 73 valstīm:

* (1)
* (3)
* (2)
* (12)
* (6)
* (6)
* (22)
* (1)
* (22)
* (7)
* (19)
* (16)
* (2)
* (22)
* (3)
* (9)
* (1)
* (4)
* (10)
* (7)
* (3)
* (8)
* (8)
* (5)
* (5)

* (23)
* (16) 
* (20)
* (7)
* (1)
* (2)
* (16)
* (24)
* (16)
* (5)
* (5)
* (24)
* (23)
* (19)
* (3)
* (9)
* (3)
* (13)
* (16)
* (5)
* (1)
* (1)
* (3)
* (6)
* (6)

* (5)
* (2)
* (1)
* (8)
* (18)
* (3)
* (1)
* (10)
* (24)
* (5)
* (5)
* (1)
* (24)
* (5)
* (9)
* (2)
* (1)
* (2)
* (23)
* (24)
* (24)
* (11)
* (5)

## Latvijas cīkstoņu rezultāti

## Atsauces

## Ārējās saites
* Wrestling Database
Gustava līnija

thumb|250px|Gustava aizsardzības līnija (sarkana)
[thumb|250px|Poļu karavīru kapi pie [Montekasīno (*Monte Cassino*)]]

**Gustava līnija** (, ) bija nocietinājumu līnija Apenīnu pussalā, kuru Otrā pasaules kara laikā uzcēla *[[Organisation Todt]]*. Aizsardzības būves centrējās ap Montekasīno klosteri, kas nosedza ceļu uz Romu. Vācu aizsardzību komandēja ģenerālfeldmaršals Alberts Keselrings. Smagas kaujas par līniju notika no 1943. gada decembra līdz 1944. gada jūnijam. Kaut arī Sabiedroto karaspēks galu galā līniju pārrāva, Montekasīno kaujā un Ancio kaujā vien krita 98 000 Sabiedroto un 60 000 Ass karavīru.

## Ārējās saites
* The Winter Line Stories
Ziemeļīrijas konflikts

thumb|Ziemeļīrijas teritorija (dzeltenā krāsā)
thumb|Siena, kas atdala kopienas Belfāstā

**Ziemeļīrijas konflikts** (, ) bija etnonacionālistisks konflikts Ziemeļīrijā 20. gadsimta otrajā pusē. Dažkārt tas tika atzīmēts kā vājas intensitātes karš. Tas turpinājās no 20. gadsimta sešdesmito gadu beigām līdz Lielās Piektdienas vienošanās noslēgšanai 1998. gada 10. aprīlī. Kaut arī konflikts lielākoties noritēja Ziemeļīrijas teritorijā, vardarbība dažkārt pārsviedās uz Īrijas, Anglijas un kontinentālās Eiropas teritoriju.

Konflikta galvenie dalībnieki bija dažādas īru paramilitārās grupas, piemēram, Pagaidu Īru republikāņu armija, no vienas puses un lojālistu Olsteras Brīvprātīgo spēki no otras puses. Lielbritānijas intereses aizstāvēja britu drošības spēki — Olsteras Karaliskā policija un Britu armija. Republikāņu paramilitārās grupas realizēja partizānu karu pret britu drošības spēkiem, kā arī veica spridzināšanas akcijas Ziemeļīrijā un Lielbritānijā. Dažkārt izcēlās abu kopienu tiešas sadursmes, notika kopienu segregācija.

Konflikta laikā gāja bojā vairāk nekā 3500 cilvēku, no kuriem 52 % bija civiliedzīvotāji, 32 % britu drošības spēku locekļi un 16 % paramilitāro grupu locekļi.

Ziemeļīrijas konflikts sakņojas senākā vēsturē, tomēr tiešais konflikta iemesls bija īru — angļu līgums par Īrijas Brīvvalsts rašanos. Tā kā Ziemeļīrijā vairākums iedzīvotāju bija protestanti, kuri vēlējās palikt Lielbritānijas sastāvā, ar līgumu tika radīta Ziemeļīrija. Jaundibinātajā Īrijas valstī tas noveda pie Īrijas Pilsoņu kara, kurā uzvaru guva līguma atbalstītāji. Tomēr ideja par vienotu Īriju saglabājās, un sešdesmito gadu beigās, attīstoties Ziemeļīrijas Pilsoņu tiesību kustībai, kurā lielākoties bija īru (katoļu) kopiena, iesaistīto pušu rīcība noveda pie bruņotām sadursmēm daudzu desmitu gadu garumā.

## Ārējās saites
Karalienes Luīzes tilts

**Karalienes Luīzes tilts** (, , ) ir robežtilts pār Nemunas upi, kas savieno Lietuvas pilsētu Panemuni un Krievijas Federācijas Kaļiņingradas apgabala pilsētu Sovetsku. Nosaukts Prūsijas karaļa Frīdriha Vilhelma III Hoencollerna sievas Mēklenburgas-Štrēlicas Luīzes vārdā.

Tiltu sāka būvēt 1904. gadā, atklāšanas ceremonija notika 1907. gada 18. oktobrī par godu Tilzītes miera līguma 100. gadadienai. Pēc Pirmā pasaules kara kalpoja kā robežtilts, tika ierīkoti robežkontrolpunkts un muita. Par robežtiltu kalpoja līdz 1939. gadam.

1944. gadā tiltu uzspridzināja vācu karaspēks. Tilts tika atjaunots 1947. gadā, 1965. gadā to renovēja. Pēc PSRS sabrukuma tas atkal ir robežtilts. Kopš PSRS sabrukuma vairākas reizes tika veikti restaurācijas darbi.

## Atsauces

## Ārējās saites
Huans Hosē Kovo

**Huans Hosē Kovo Asevo** (; dzimis  Torrelavegā, Kantabrijā) ir bijušais Spānijas šosejas riteņbraucējs. Kovo uzvarēja 2011. gada Vuelta a España, pārstāvot ** komandu, bet 2019. gada jūnijā šo uzvaru UCI atņēma, pamatojot ar dopinga pārkāpumiem. Tā bija viņa ievērojamākā uzvara nozīmīgās sacensībās. Kovo bija kalnu braukšanas speciālists, kurš spēja uzrādīt labus rezultātus arī individuālajā braucienā.

2019. gada 13. jūnijā UCI paziņoja, ka Kovo atzīts par vainīgu dopinga pārkāpumos, pamatojoties uz viņa bioloģiskās pases datiem.

## Atsauces

## Ārējās saites
Zeks Smits

**Zeks Smits** (, dzimis ) ir Kanādas hokejists, spēlē uzbrucēja pozīcijā. Pašlaik (2019) Smits pārstāv NHL komandu Čikāgas "Blackhawks". Iepriekš Smits ir spēlējis Otavas "Senators".

## Ārējās saites
Ians Kols

**Ians Kols** (; dzimis ) ir ASV hokejists, spēlē aizsarga pozīcijā. Kopš 2024. gada Kols pārstāv NHL komandu Jūtas "Mammoth". Iepriekš Kols ir spēlējis Sentluisas "Blues", Pitsburgas "Penguins", Kolumbusas "Blue Jackets", Kolorādo "Avalanche", Minesotas "Wild", Karolīnas "Hurricanes", Tampabejas "Lightning" un Vankūveras "Canucks", kā arī AHL komandā Piorijas "Rivermen". Ar Pitsburgas "Penguins" komandu Kols ir divreiz izcīnījis Stenlija kausu.

## Ārējās saites
Jasu starptautiskā lidosta

**Jasu starptautiskā lidosta** () ir starptautiska lidosta Rumānijā, 8 kilometrus uz austrumiem no Jasu centra. Pirmie regulārie lidojumi no lidostas iesākās 1926. gadā. Lidosta modernizēta 1966. gadā un 2001. gadā. 2012. gadā tika uzcelts papildu terminālis.

Regulārie lidojumi visu gadu:

* : Liverpūle, Lūtona, Sautenda
* : Vīne
* : Brisele, Šarleruā
* : Billunda
* : Bovē
* : Bari, Bergamo, Boloņa, Čampino, Fjumičīno, Katānija, Trevizo, Turīna, Verona
* : Telaviva
* : Larnaka
* : Eindhovena
* : Bukareste, Kluža-Napoka, Timišoara
* : Barselona
* : Dortmunde, Ķelne/Bonna, Minhene, Šēnefelde

## Ārējās saites

*
ESET

**ESET** ir Slovākijas galvaspilsētā Bratislavā bāzēta globāla IT drošības kompānija, kas piedāvā ugunsmūru un pretvīrusu programmatūras risinājumus.

Par kompānijas dibināšanas brīdi var uzskatīt 1987. gadu, kad Peters Paško un Miroslavs Trnka radīja pretvīrusu programmatūru NOD, kas bija paredzēta MS-DOS operētājsistēmai. Mūsdienās ESET ir filiāles visos kontinentos, izņemot Āfriku, kā arī izplatītāji 180 valstīs.

## Ārējās saites

*
Triglava nacionālais parks

**Triglava nacionālais parks** () ir 1981. gadā izveidots nacionālais parks Slovēnijas ziemeļrietumos, ap Slovēnijas augstāko kalnu Triglavu. Tas ir vienīgais nacionālais parks valstī. No Triglava masīva iesākas Sočas un Savas upes, kuras nes savus ūdeņus attiecīgi uz Adrijas un Melno jūru.

Ideja par Triglava masīva aizsardzību tika izteikta jau 1906. gadā, tomēr netika akceptēta. 1924. gadā neliela teritorija nokļuva valsts aizsardzībā. Parka teritorija tika paplašināta 1961. un 1981. gadā. Parka teritorijā ietilpst lielākais pastāvīgais ezers Slovēnijā - Bohiņas ezers (karsta procesu veidotais Cerknicas ezers valsts dienvidos dažkārt ir daudz lielāks, bet dažkārt izzūd pavisam). Augstākais ūdenskritums parka teritorijā ir 106 metrus augstais Bokas ūdenskritums.

## Galerija

Bohinjsko_jezero_s_peči.jpg|Bohinjas ezers
Boka_Falls_Slovenia.JPG|Bokas ūdesnkritums
Triglavska_jezera_2009_09_1.JPG|Triglava ielejas ezeru ainava
Slovénie_-_Gorge_de_Vintgar_(14722559867).jpg|Šumas ūdenskritums
Slap_Savica.jpg|Savicas ūdenskritums
Vintgar.jpg|Vintgaras aiza
Triglavska_jezera_2009_09_3.JPG|Kalnu mītne Triglava ezeru ielejā


## Ārējās saites

*
Sjerranevadas nacionālais parks

**Sjerranevadas nacionālais parks** () ir 1999. gadā izveidots nacionālais parks Spānijas dienvidos, Andalūzijā, Sjerranevadas kalnu masīvā. Sjerranevadas augstākā virsotne, Mulasenas kalns ir augstākais kalns Spānijas kontinentālajā daļā.Sjerranevadas kalnos atrodas vistālāk uz dienvidiem esošais slēpošanas kūrorts Eiropā. 

## Galerija

Camino al Mulhacen - panoramio.jpg|Taka uz Mulasena kalnu
Laguna del Caballo (3252906662).jpg|Kalnu ezers
Landschaft in der Sierra Nevada06.jpg|Sjerranevadas ainava
Bolas dedicadas a @rpla desde el Observatorio de Sierra Nevada. (6086225997).jpg|Sjerranevadas observatorija
Sierra Nevada (Spain) (3252078369).jpg|Kalnu kazas Sjerranevadas masīvā


## Ārējās saites

*Sjerranevadas nacionālais parks Grenadas provices mājaslapā